ગુજરાતમાં ચાની કીટલીથી માંડી વિવિધ બજારોમાં મોટી સંખ્યામાં બાળકો મજૂરી કામ કરે છે, ઉત્તર પ્રદેશ, બિહાર, પશ્ચિમ બંગાળ સહિતના વિવિધ રાજ્યોના બાળકો પણ ગુજરાતમાં મજૂરી કરે છે, જોકે આ ગરીબ બાળકોને છોડાવીને, તેમના માથેથી બાળ મજૂરીનું કલંક દૂર કરીને તેમના પુનઃવસન ઉપરાંત તેમને સમાજની મુખ્ય ધારામાં લાવવાની કામગીરીમાં ગુજરાતનું પર્ફોર્મન્સ ખૂબ નબળું છે, ગુજરાતમાં બે વર્ષમાં માંડ ૨૮૮ બાળકોનું જ પુનઃવસન કરાયું છે, વર્ષ ૨૦૧૭-૧૮માં ૧૮૭ બાળકો તો વર્ષ ૨૦૧૮-૧૯માં ૧૦૧ બાળકો આમાં સામેલ છે.